kardosdrur/scandi-wiki huggingface dataset:
Seru Epenisa Cakobau

Seru Epenisa Cakobau (1815 – 1883) var en fijiansk høvding ("ratu") og krigsherre, som samlede sit lands indbyrdes kæmpende stammer under sit lederskab og regerede som konge af Fiji ("Tui Viti") fra 5. juni 1871 til 10. oktober 1874, hvor han afstod sit land til dronning Victoria af Det Forenede Kongerige.

Cakobau efterfulgte sin far, ratu Tanao Visawaq, som øverste høvding ("vunivalu") over øen Bau 8. december 1852. Idet han hævdede, at Bau havde overhøjhed over resten af Fiji, gjorde han krav på titlen som konge af Fiji. Cakobaus krav blev dog ikke accepteret af de øvrige høvdinge, som højst regnede ham som primus inter pares (først blandt ligemænd) og måske knapt dette. Dette betød, at han startede en langvarig krig (næsten nitten år) med henblik på at samle landet under sin ledelse. I 1865 blev der etableret en Konføderation af Uafhængige Kongedømmer i Viti med Cakobau som formand for generalforsamlingen. To år senere blev konføderationen dog opdelt i Kongedømmet Bau og Kongedømmet Lau med Cakobau som konge for førstnævnte. Med støtte fra tilflyttere lykkedes det omsider for Cakobau at skabe et samlet fijiansk kongedømme i 1871 med Levuka som hovedstad. Han besluttede at oprette et konstitutionelt monarki, og den første lovgivende forsamling blev afholdt i november samme år. Både lovgivende forsamling og kabinet blev domineret af fremmede.

USAs regering havde anerkendt Cakobaus krav på kongemagten over et forenet Fiji længe inden hans krav blev accepteret af de øvrige høvdinge. På lang sigt fik denne dog ikke gavn af anerkendelsen. Den amerikanske regering holdt ham ansvarlig for et brandattentat mod John Brown Williams hjem i 1849 (før Cakobau blev både øverste høvding og konge). William var amerikansk konsul på Nukulau, en ø i området. USA krævede for dette en kompensation på 44.000 dollars, men Cakobau var ude af stand til at betale dette beløb, og da han frygtede en amerikansk invasion og annektering, besluttede han sig for at afstå landet til Storbritannien. Han var også til dels motiveret af håbet om at britisk ledelse ville bringe civilisation og kristendom til Fiji. Cakobau var oprindelig kannibal, men var konverteret til kristendom og havde givet afkald på kannibalisme i 1854. Efter afståelsen af landet beholdt han sin position som Fijis øverste høvding som vunivalu af Bau og levede tilbagetrukket indtil sin død i 1883.

Cakobau er nu om dage et ærefuldt navn på Fiji, idet mange af landets ledende personer har været direkte efterkommere efter Seru Epenisa Cakobau. Hans oldebarn, rato sir George Cakobau blev Fijis første indfødte generalguvernør i perioden 1973-1983. En anden efterkommer, ratu Epeli Nailatikau, er nu formand for Repræsentanternes Hus i Fiji. Ratu sir Kamisese Mara, det moderne Fijis grundlægger, er også efterkommer af Cakobau. Fijis politiske, akademiske og militære elite er præget af velrenommerede Cakobau-efterkommere.

Eksterne henvisninger 

 En kort gennemgang af Fijis historie

Konger af Fiji
Tutta Rosenberg

Tutta Rosenberg f. Gjertrud Dyrdal (født 12. september 1912 i Bergen, Norge, død 31. maj 1986) var en dansk societykvinde, født i Bergen, Norge og oprindelig uddannet frisør. Tutta Rosenberg var en kendis i 1960'erne og 1970'erne som var kendt for sine selskaber i de finere kredse, sin excentriske adfærd og store forbrug af makeup. Hun var ofte i ugebladene som ivrig premieregæst osv.

Hun var gift med Se & Hørs daværende redaktør Thomas Rosenberg og boede i en 450 kvm stor lejlighed i Stavangergade på Indre Østerbro i København. Manden måtte fratræde sin stilling som redaktør, efter at Poul Martinsens tv-portrætprogram Vist er vi ej snobbede blev udsendt på DR lørdag den 14. februar 1970. Han fratrådte efter en læserstorm fra Se & Hørs læsere og faldende oplag for bladet på grund af Tuttas optræden i programmet, hvor hun blandt andet viste sine overfyldte klædeskabe og pelse frem og belærte om, hvorledes man agerede i de højere kredse.

Tutta Rosenberg fremtrådte med en iøjnefaldende fremhævelse af læberne. Nogle kilder påstår at der var tale om en makeup-tatovering, mens andre hævder at hun blot brugte læbestift som gik ca. en centimeter uden for læberne.

Uden forhåndsviden blev TV udsendelsen "Vist er vi ej snobbede" opfattet som en parodi udført af Dirch Passer. Det var imidlertid den skinbarlige virkelighed.

Kim Larsen lavede i 1979 en sang om hende med titlen "Tutta".

Eksterne henvisninger 

 Teksten til "Tutta Rosenberg" på Kjukken.dk
 Tutta Rosenberg viser sig frem. 

Frisører fra Danmark
Space invaders (uddannelse)

I 1993 grundlagde foreningen Mouse House uddannelsen Space Invaders i Århus – en uddannelse der nu er nedlagt. Mouse House udspringer af organisationen Frontløberne, som er et ungdomskulturprojekthus, der har eksisteret siden 1980'erne.

Historie 
Fra starten var formålet med Space Invaders at etablere en uddannelse, hvor unge der havde interesse for multimedie- og informationsteknologi, fik mulighed for at tage en uddannelse og lejlighed til at arbejde med disse teknologier professionelt. I begyndelsen tog uddannelsen kun 13 måneder. Derefter blev den udbygget med to måneder, og endelig i 1996 blev den forlænget til 2 år. Efter at den var udvidet til en 2-årig uddannelse, blev den også SU-berettiget. Uddannelsen blev delfinansieret af en elevbetaling (for Crew 4 og 5 skulle eleverne betale 150.000 kr. for at starte på uddannelsen.).

Optagelse 
Alle kunne i princippet søge optagelse på uddannelsen. For at komme i betragtning til SI skulle man indsende en individuel ansøgning. Der lå ingen formelle krav til denne ansøgning – ansøgeren skulle blot overbevise en komite om sine kreative evner. Det var basalt set ikke nødvendigt at have erfaring indenfor multimedier. Derfor var elevsammensætningen meget bred: fra elever, som havde meget stor viden omkring multimedier, til elever som havde en kreativ tilgang til studiet, men ingen eller meget lidt viden om brugen af multimedier.

Opbygning 
Space Invaders-uddannelsen var bygget op i moduler, hvor man arbejdede både teoretisk og praktisk (workshops). Eleverne havde mulighed for at specialisere sig indenfor en række forskellige emner. 

I uddannelsen var indlagt et 3 måneders praktik-ophold i en virksomhed. Gennem uddannelsen skulle eleverne aflevere to større semesteropgaver samt henholdsvis en afsluttende gruppeeksamensopgave og en afsluttende individuel eksamensopgave. Derudover blev der løbende stillet mindre opgaver i forbindelse med de enkelte workshops, som skulle laves på få dage og præsenteres for lærere og elever ved specielle fredagsarrangementer.

Flytning og nedlægning 
I 1995 flyttede uddannelsen fra Århus til København. I Århus blev de tre første hold uddannet, mens de to sidste hold blev uddannet i København. I første omgang bosatte de sig på Holmen, men kun i fire måneder. Derefter flyttede de til Nyhavn, hvor de holdt til indtil uddannelsen blev nedlagt i august 2000. Nedlæggelsen skyldes, at uddannelsen havde svært ved skaffe tilstrækkelig finansiering – og da man ikke ønskede at gå på kompromis med kvaliteten af undervisningen lukkede man skolen. I alt er uddannet 140 Space Invaders.

Eksterne henvisninger 
 http://invaders.dk

Uddannelser
Etableret i 1993
Ophørt i 2000
Fyresdal

Fyresdal er en kommune i Vestfold og Telemark fylke i Norge. Kommunen har et areal på 1.277 km², og en 
befolkning på 	1.323  indbyggere (1. januar 2016). Vigtigste erhverv er skovdrift og jordbrug, samt kraftproduktion. Fyresdal har mange gravhøje og runesten fra vikingetiden. Navnet er afledt af trænavnet fyr.

Kommunen grænser til Åmli, Bygland og Valle i Aust-Agder, og til Tokke, Kviteseid og Nissedal i Telemarken. Højeste punkt er Napuren der er 1.284 moh.

Eksterne henvisninger 

 Fyresdal Kommune 

	

Kommuner i Vestfold og Telemark
Kommuner i Telemark
Carl Bro

Carl Kruse Poulsen Bro (født 13. februar 1926 i Debel på Fur – død 1. november 2006) var en dansk civilingeniør. Han var søn af købmand Rasmus Henrik Kruse Poulsen Bro og hustru Magda Mikkelsen og døbt Karl. Han stiftede i 1959 virksomheden Carl Bro Gruppen, der i 2006 blev en del af den hollandske rådgivende ingeniørvirksomhed Grontmij. Efter en kortere periode med navnet Grontmij | Carl Bro skiftede den danske del af virksomheden i 2011 navn til Grontmij. Firmaet er i dag en del af den Svenske  Sweco- koncern.

Carl Bro var en foregangsmand i Danmark, hvad gælder flexordning for medarbejderne, og han var blandt de første til at indføre medarbejderaktier.

Noter

Ekstern kilde/henvisning 
 Carl Bro er død – artikel på politiken.dk
 Carl Bros Historie – side på Grontmij.dk
 

Ingeniører fra Danmark
Erhvervsfolk fra Danmark
Personer fra Fur
DTU Aqua

DTU Aqua – Institut for Akvatiske Ressourcer er et institut på Danmarks Tekniske Universitet.
 
DTU Aqua arbejder med forskning, rådgivning, uddannelse og innovation inden for bæredygtig udnyttelse og forvaltning af akvatiske ressourcer.  Instituttet forsker i akvatiske organismers biologi og populationsøkologi, fysiske og kemiske processer i vandmiljøet og økosystemers struktur og dynamik og inddrager alle relevante naturlige og menneskeskabte påvirkninger. Instituttet rådgiver Fiskeristyrelsen og andre offentlige myndigheder, fiskeri- og akvakulturerhvervene og internationale kommissioner.

Historie 
Danmarks Fiskeriundersøgelser (det nuværende DTU Aqua) var indtil den 1. januar 2007 en sektorforskningsinstitution under Ministeriet for Fødevarer, Landbrug og Fiskeri. På denne dato blev de fusioneret med Danmarks Tekniske Universitet og 4 andre tidligere sektorforskningsinstitutioner som en del af den store universitetsfusion.

Organisation 
DTU Aqua har ca. 325 ansatte, hvoraf omkring en tredjedel er videnskabeligt personale. Instituttet består af ni faglige sektioner, som varetager forsknings-, undervisnings- og rådgivningsopgaver. Derudover har instituttet en række faglige og administrative støttefunktioner.

DTU Aquas aktiviteter er placeret flere steder i landet:

 Campus på DTU
 Ferskvandscentret i Silkeborg
 Dansk Skaldyrcenter i Nykøbing Mors
 Nordsøen Forskerpark i Hirtshals, hvor DTU's havforskningsskib Dana også har hjemhavn.

Referencer

Eksterne henvisninger 
 DTU Aqua

Sektorforskningsinstitutter
Aqua
Cosmopolitan (tidsskrift)

Cosmopolitan er et blad, der første gang blev udgivet i USA i 1886, men siden er bladet udgivet i flere andre lande, inklusiv Danmark siden 2006.

Eksterne henvisninger 
 Cosmopolitan Danmark
 Cosmopolitan USA

Tidsskrifter fra Danmark
Benjamin Media
Etableret i 1886
Kragerø

Kragerø er en bykommune i Vestfold og Telemark, Norge, med et areal på 307 km²
og en befolkning på 10.481 indbyggere. Den grænser i sydvest til Risør, i vest til Gjerstad, i nordvest til Drangedal og i nordøst til Bamble. Kragerø by havde i 2019 ca. 5.369 indbyggere,

Kragerø er Telemarks sydligste kommune, og om sommeren øges indbyggertallet ved den store tilstrømning af turister, og da kan det komme op omkring 20.000.

Kragerø har 495 øer, holme og skær og 4.000 fritidsboliger. Der er også 190 søer indenfor kommunens grænser. I sejlskibstiden var Kragerø en af Norges største søfartsbyer. 

Den ældste bebyggelse lå på begge sider af sundet mellem fastlandet og øen Ø som har givet navn til byen. Dette navn er sandsynligvis en dansk skrivemåde for Kråkerøy, efter fuglearten krage.

turisme og næringsliv 
Kragerø er Vestfold og Telemarks sydligste kommune, og om sommeren mangedobler indbyggertallet sig på grund af turisttilstrømningen. Blandt de vigtigste turistmål er Jomfruland og Kragerø by.

Eksterne henvisninger 

 Kragerø
 Kragerø Kommune

Kommuner i Vestfold og Telemark
 
Kommuner i Telemark
Byer i Norge
Esther

Esther (på dansk også i varianterne Ester, Esta og Estha) er et pigenavn, der muligvis stammer fra det persiske ord for "stjerne". Alternativt kan det stamme fra det mediske ord for "myrte". Navnet er kendt i hele den jødisk-kristne verden.

Kendte personer med navnet
Ester, lagde navn til Esters Bog i Bibelen.
Ester Bock, dansk forfatter.
Ester Brohus, dansk sanger.
Ester Larsen, dansk forhenværende minister (Venstre).
Ester Nagel, dansk forfatter.

Navnet i fiktionen
Esther er en musical fra 1989 af Bent Fabricius-Bjerre baseret på teaterstykket Indenfor Murene af Henri Nathansen.
Bibelens Ester har givet anledning til flere fortolkninger, blandt andet et oratorium fra 1718 af G. F. Händel (Esther), som igen er baseret på et skuespil af Jean Racine, samt flere film og tv-serier.

Pigenavne
PA

PA, Pa og p.a. har flere betydninger:
 Nylon – PolyAmid
 Effektforstærker (fra engelsk power amplifier)
 Public Address – PublicAdress
 Pro anno – Latinsk for per år
 Pascal (enhed) - Enhed for Tryk (fysik)
Teknisk keramik

Teknisk keramik er keramisk materiale baseret på rene keramiske pulvere som  aluminiumoxid, siliciumkarbid, siliciumnitrid, zirconiumoxid, aluminiumnitrid og borcarbid. Det produceres almindeligvis ved tekniske processer, da disse stoffer ikke findes i naturen. Pulverne blandes med vand og tilsætningsstoffer og brændes som al anden keramik. De mekaniske egenskaber i teknisk keramik er væsentligt bedre end i almindelig keramik på grund af renheden af de keramiske pulvere. Teknisk keramik kan modstå temperaturer på over 1000°C, det er kemisk bestandigt, hårdt og slidstærkt.

Teknisk keramik bruges til udstyr som skal tåle kontakt med aggressive kemikalier. Til tændrør, som skal modstå høje temperaturer, til vævemaskiner, som skal kunne tåle slid af garn, som løber igennem, i tekniske knive som ikke må blive sløve og i hjulaksler som ikke må slides ned.

Teknisk keramik kan forstærkes ved indlejring af keramiske fibre, hvorved både stødsikkerhed og brudstyrke øges.

Keramik
Materialevidenskab
Kristian Bach Bak

Kristian Bach Bak (tidligere Bak Nielsen) (født 20. oktober 1982 i Kibæk) er en dansk tidligere professionel fodboldspiller, der spillede i FC Midtjylland i Danmark. Fra sommeren 2016 er han desuden assistenttræner i klubben. 

Kristian Bach Bak spillede primært som højre back eller midterforsvar. Han er 185 cm høj og vejer 83 kg.

Karriere 
Hans første fodboldklub var Kibæk IF, men han begyndte allerede at spille i Ikast FS i junioralderen. Ikast FS fusionerede senere med Herning Fremad og skabte FC Midtjylland. Her fik Kristian Bach Bak i foråret 2003 sit gennembrud på førsteholdet. Han fik hurtigt en stamplads og opnåede til sidst i sin tid i klubben at blive anfører. I sommerpausen 2007 søgte han nye udfordringer i SC Heerenveen, som han skrev en 4-årig kontrakt med. 

Han valgte i august 2010 at vende hjem til FC Midtjylland, hvor han er tiltænkt rollen som omdrejningspunkt på et ungt hold.

Kristian Bach Bak har i seks omgange været udtaget til ligalandsholdet, og han har repræsenteret Danmark i en enkelt U/21-landskamp. I forbindelse med en venskabskamp mod Tyskland den 28. marts 2007, blev han efterudtaget til A-landsholdet, men opnåede dog ikke debut.

Personlige forhold 
Kristian Bak blev den 16. november 2013 gift med Diana Bach, og ændrede ved den lejlighed sit navn.

Referencer

Eksterne henvisninger 

 Superligastatistik på danskfodbold.com

Fodboldspillere fra Danmark
Fodboldspillere fra FC Midtjylland
Fodboldspillere fra SC Heerenveen
Kuglefisk

Kuglefisk (Tetraodon) er en gruppe af fisk, der findes i både ferskvand, brakvand og saltvand.

Disse fisk kan "puste" sig op til at blive "kuglerunde". Noget der oftest sker som forsvar eller parringsadfærd.

Eksterne henvisninger 
Med billeder: TETRAODON MBU Boulenger, 1899 
Kuglefisken – dette skal du overholde 

Fastkæbede fisk
Akvariedyr
Tommy Knudsen

Tommy Knudsen (født 9. november 1961 i Roager) er en tidligere dansk speedwaykører og vinder af VM for hold og par med en 3. plads i 1981 som bedste individuelle VM-resultat. Tommy Knudsen led hele karrieren under mange skader og ufrivillige pauser.

Han er af konkurrenten Hans Nielsen beskrevet som den bedste af de speedwaykørere, der aldrig blev verdensmester, og var senest tilknyttet sporten som sportschef for den polske storklub Sparta fra Wrocław

Speedwaykørere fra Danmark
COM (software)

Component Object Model (COM) er en måde at lave softwarekomponenter på, der blev introduceret af Microsoft i 1993. Det bruges til at gøre det muligt for komponenter at kommunikere med hinanden og til at lave komponenter i et af de programmeringssprog der understøtter teknologien. Order COM bruges ofte bredt i softwareudviklingsbranchen om flere teknologier: OLE, OLE Automation, ActiveX, COM+ og DCOM. Selvom COM blev introduceret i 1993, begyndte Microsoft ikke at lægge vægt på ordet før i 1997.

Selvom det er lavet til flere forskellige styresystemer bruges det primært i Microsoft Windows. Det forventes at COM i det store og hele bliver erstattet af Microsoft .NET og Web Services via Windows Communications Foundation (WCF). DCOM brugte binære formater til netværkskommunikation mens WCF bruger XML-baserede SOAP-beskeder. COM konkurrerer også med CORBA og Java Beans som måder at lave komponentbaserede systemer.

Referencer 

Software fra Microsoft
Lineær søgning

Lineær søgning er det samme som sekventiel søgning og beskriver princippet at gennemsøge et løsningsrum fra ende til anden indtil løsningen er fundet. Hvis der findes en løsning, vil lineær søgning altid finde den.

Tidskompleksitetet for lineær søgning er O(N), hvor N er antallet af mulige løsninger. Hvis data er tilfældigt distribueret, vil lineær søgning gennemsnitligt finde denne efter N/2 sammenligninger. I bedste tilfælde er løsningen det første element, der undersøges, og kun en enkelt sammenligning behøves. I værste fald er løsningen slet ikke at finde i løsningsrummet og der behøves N sammenligninger.

Datalogi
Esrum

Esrum er en lille by i Nordsjælland med , i Esbønderup Sogn umiddelbart nord for Esrum Sø. Esrum ligger i Gribskov Kommune og tilhører Region Hovedstaden.

I middelalderen var Esrum hjemsted for Esrum Kloster og en del af klosteret er bevaret i dag. Esrumgård er sognets største.

Desuden er den gamle Esrum Mølle ved Esrum Å stadig i funktion.

Resterne af Esrum Kanal ses i byens østlige udkant. Kanalen blev gravet i 1800-tallet og gik fra Esrum Sø til Dronningmølle.

Etymologi 

Esrum (i 12. århundrede skrevet Eserum, Esrom) er afledt af det oprindelige navn på Esrum Sø (i 1585 Esse Sø). Efterleddet -rum betyder "åben plads skabt ved rydning".

Historie 

Oprindeligt bestod Esrum kun af klosteret, men i 1682 hørte under dette tillige syv huse uden jord. Erik Pontoppidan beskriver i 1764 og Nicolai Jonge gentager 1777 forholdene således: "Ved Esrom Closter 4 Huusmænd, og Vangehuuse 10 af adskillige Navne, samt Esrom Kroe."

Omkring år 1900 beskriver J.P. Trap: Kongeriget Danmark forholdene således: "Esrom med Skole, Mølle, Bageri, Bryggeri, Kro, Fællesmejeri (Esromgård) og Bygningen Esrom Kloster, hvori der er Bolig og Lokaler for Filialbestyreren under Frdb. Amtstuedistr." På dette tidspunkt var der således udviklet en mindre vejby. Men trods det forholdsvis gode udgangspunkt lå Esrum ikke gunstigt for fortsat byudvikling: først i 1940 nåede indbyggertallet 312, hvilket voksede til 360 indbyggere i 1945, hvorefter indbyggertallet faldt til 322 i 1950, 307 i 1955, 291 indbyggere i 1960. I 1965 var indbyggertallet atter vokset en smule til 313 indbyggere.

Daniels kilde 
Munken Daniel i Esrum Kloster har lagt navn til Daniels kilde, der nu er så godt som udtørret. Selv drak Daniel af kilden og blev helbredt af abbed Vilhelm af Æbelholt. Folk fra omegnen hentede vand fra Daniels Kilde imod forskellige sygdomme, særlig udslæt, hovedpine og gigt.

Esrom ost 
Esrom er en halvfast fisket ost, der regnes for en dansk kopi af den franske ost saint-paulin. Esrom blev navngivet i 1952 efter Stresa-konventionen og var tidligere kendt som dansk ost af Port Salut-typen. 
I 1996 blev Esrom BGB-certificeret (Beskyttet Geografisk Betegnelse) sammen med tre andre danske komælksoste. Størstedelen eksporteres til Tyskland.

Kilder

Litteratur 
 Kristian Hald: Vore Stednavne. Udgivet af Udvalget for Folkeoplysningens Fremme.; C. E. Gads Forlag, København 1950
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),

Eksterne henvisninger 
 Nikolai Jonge: Danmarksbeskrivelse, 1777 
 Erik Pontoppidan, Den Danske Atlas, Tomus VI, 1774 
 J.P. Trap: Kongeriget Danmark; 3. Udgave 2. Bind: Frederiksborg, Kjøbenhavns, Holbæk, Sorø og Præstø Amter; København 1898
Space invaders

Space invaders har flere betydninger.

 Space invaders (uddannelse) – en uddannelse
 Space Invaders (computerspil) – et computerspil
 "Space Invaders" - en sang fra Hit'n'Hides debutalbum ''On a Ride fra 1998.
Londons kongelige parker

De kongelige parker i London er landområder som oprindelig var ejet af monarkiet i England eller Storbritannien for kongefamiliens adspredelse. Med den øgede urbanisering i London blev nogle af disse parker bevaret som frit tilgængelige, offentlige grøntområder. Der findes over 100 parker i London, men kun 8 kongelige parker. Der er i dag otte af disse parker:

 Bushy Park
 Green Park
 Greenwich Park
 Hyde Park
 Kensington Gardens
 Regent's Park
 Richmond Park
 St. James' Park

Parkene forvaltes af Royal Parks Agency og patruljeres af Royal Parks Constabulary.

Eksterne kilder/henvisninger 
 Royal Parks Agency 
 Royal Parks Constabulary 

Kongelige parker
Space Invaders (computerspil)

er et videospil designet af Toshihiro Nishikado i 1978, til arkademaskiner. Det blev oprindeligt fremstillet af Taito og licenseret til produktion i USA af Midway en underafdeling af Bally. Spillet blev frigivet i Japan i 1978 og regnes for et af de mest indflydelsesrige videospil der er produceret. Da der i 1980 blev lagt licens på spillet i USA, blev det udgivet til Atari 2600, og senere Nintendo Entertainment System, hvilket var dets første udgivelse til hjemmekonsollen.

Selvom det ser meget simpelt ud med dagens standard var det sammen med samtidige spil som Pac-Man og Breakout et af forløberne for moderne videospil.

Referencer

Eksterne henvisninger 
 

Computerspil fra 1978
Atari-spil
NES-spil
Solrød Strandkirke

Solrød Strandkirke ligger i Solrød Kommune.

Historie

Kirkebygningen

Interiør

Referencer

Eksterne henvisninger 
 Solrød Strandkirke hos KortTilKirken.dk

Kirker i Solrød Kommune
Kirker i Roskilde Amt
Kirker i Roskilde Stift
Kirke
Kirke Skensved Kirke

Kirke Skensved Kirke ligger i Kirke Skensved i Solrød Kommune.

Historie

Kirkebygningen

Interiør

Gravminder

Referencer

Eksterne henvisninger 
 Kirke Skensved Kirke hos KortTilKirken.dk
 Kirke Skensved Kirke hos danmarkskirker.natmus.dk (Danmarks Kirker, Nationalmuseet)

Kirker i Solrød Kommune
Kirker i Roskilde Amt
Kirker i Roskilde Stift